text: Raket tilbagekaldes
  31 december 2016 kl. 12.46
  Sikkerhedestyrelsen tilbagekalder nu raketten Stjerneglimt solgt i Jem og Fix.
  
  Raketten Stjerneglimt, som er blevet solgt i Jem og Fix bliver nu kaldt tilbage, efter at Sikkerhedsstyrelsen har fået flere henvendelser fra forbrugere, som har oplevet, at raketten eksploderede ved jorden. Raketten er blevet solgt som en del af et juniorsortiment i butikkerne.
  Sikkerhedsstyrelsen opfordrer på deres hjemmeside til ikke at affyre Stjerneglimt-raketterne.
  Jem og Fix refunderer, ifølge Sikkerhedstyrelsen, raketten i deres butikker.
  